**ԳՈՐԾՈՒՆԵՈՒԹՅԱՆ ՀԱՇՎԵՏՎՈՒԹՅՈՒՆ**

**2021**

**ք.Երևան**

**Տիգրան Մեծի 38**

Հաշվետու ժամանակաշրջանում «Ֆրանս-հայկական մասնագիտական ուսումնական կենտրոն» հիմնադրամը (այսուհետ՝ **Հիմնադրամ**) իր գործընկերների և թիմի ջանքերի շնորհիվ կարողացել է պատվով հաղթահարել համաճարակային ճգնաժամի և 44-օրյա պատերազմի հետ կապված դժվարությունները:

Այսպիսով, Հիմնադրամն իր գործունեությունը ծավալել է շարունակական զարգացման և առաջընթացի ոգով հետևյալ ուղղություններով.

* Մասնագիտական ուսուցում նախնական մասնագիտական (արհեստագործական) ծրագրով հետևյալ չորս մասնագիտությունների գծով հիմնական և միջնակարգ կրթության հիմքով.

**Խոհարարական գործ,**

**Հրուշակեղենի տեխնոլոգիա:**

**Կարի արտադրության տեխնոլոգիա:**

**Վարսավիրական արվեստ և զարդային դիմահարդարում**:

Միջին մասնագիտական կրթական ծրագրով հիմնական և միջնակարգ կրթության հիմքով ՝


**Ատամնատեխնիկական գործ**:

* Հրուշակեղենի տեխնոլոգիա մասնագիտության ներդրում :
* Շարունակական կրթություն մեծահասակների համար՝ մասնագիտական կրթության ոլորտում նոր գիտելիքներ և հմտություններ ձեռք բերելու նպատակով:
* Հիմնադրամի 20-ամյակի միջոցառումների կազմակերպում և անցկացում:
* **ՓՈԽԱԴԱՐՁ ԱՅՑԵՐ, ՊԱՏՎԻՐԱԿՈՒԹՅՈՒՆՆԵՐ**

Հաշվետու ժամանակահատվածում Հիմնադրամ են այցելել հետևյալ պատվիրակությունները.

* ՍԵՊՌ (SEPR) ընկերության պատվիրակության այցը՝ նախագահ պարոն Բերնար Պերրեի գլխավորությամբ:
* **Օվերն-Ռոն-Ալպյան շրջանի տնտեսական, վերաբնակեցման և տարածաշրջանային հարցերի գծով փոխնախագահ** տիկին Ստեֆանի Պերնոյի գլխավորած պատվիրակության այցը:
* Լիոնի քաղաքապետի միջազգային կապերի, համագործակցության և համերաշխության գծով տեղակալ տիկին Սոնիա Զդորովցոֆֆի գլխավորած պատվիրակությունը, որի կազմում ընդգրկված էին նաև Լիոնի գործերով հանձնակատար տիկին Ռոքսան Բենեյտոնը, Լիոնի քաղաքապետարանի և Լիոնի մետրոպոլի՝ Հայաստանի հետ կապերի գծով ծրագրերի ղեկավար տիկին Վալերի դե Ռոզան:
* Հայաստանում Ֆրանսիայի արտակարգ և լիազոր դեսպան տիկին Անն Լուոյի այցը Հիմնադրամի 20-ամյակին նվիրված միջոցառումների շրջանակում,
* Հայաստանում Բուլղարիայի արտակարգ և լիազոր դեսպան պարոն Կալին Վասիլև Անաստասովի այցը:
* Հայաստանի Հանրապետության Աշխատանքի և սոցիալական հարցերի նախարարի տեղակալ պարոն Ռուբեն Սարգսյանի այցը Հիմնադրամի 20-ամյակին նվիրված միջոցառումների շրջանակում:
* Ներգաղթի և ինտեգրման ֆրանսիական գրասենյակի ներկայացուցչության ղեկավար պարոն Հյուգ Գեբարտի այցը:
* Ֆրանսիա-Հայաստան արդյունաբերական պալատի նախագահ Տիգրան Առաքելյանի այցը:
* «Ամունդի-Ակբա Ասեթ Մենեջմենթ» ՓԲԸ-ի գործադիր տնօրեն Հովիկ Մազեջյանի այցը:
* Տնտեսական աշխարհի ներկայացուցիչներ, գործատուներ և այլ այցեր:
* **ՈՒՍՈՒՄՆԱԿԱՆ ՄԱՍ**

Ստորև ներկայացվում է 2021-2022 ուսումնական տարում Հիմնադրամում սովորողների թիվն ըստ մասնագիտությունների.



Խմբերում աղջիկ/տղա հարաբերակցությունը հետևյալն է.

* **«ՀՐՈՒՇԱԿԱԳՈՐԾՈՒԹՅԱՆ ՏԵԽՆՈԼՈԳԻԱ» ՄԱՍՆԱԳԻՏՈՒԹՅԱՆ ՆԵՐԴՐՈՒՄ**

2021-2022 ուսումնական տարվա մեկնարկին Հիմնադրամը հայտ է ներկայացրել ՀՀ Կրթության, Գիտության, Մշակույթի և Սպորտի նախարարություն՝ հաստատությունում «Հրուշակեղենի տեխնոլոգիա» մասնագիտությունը ներդնելու նպատակով՝ հիմք ընդունելով աշխատաշուկայում կատարած ուսումնասիրություններիարդյունքները և գործատուների կողմից համապատասխան մասնագետների մասով աճող պահանջարկը:

Նախարարության կողմից լիցենզիա ստանալուց հետո Հիմնադրամը ձեռնամուխ եղավ վերոնշյալ մասնագիտական կրթական ծրագրի ներդրմանը՝ համագործակցելով SEPR ընկերության հետ, մասնավորապես ծրագրի մշակման, ինչպես նաև նյութերի և սարքավորումների գնումների կազմակերպման նպատակով Հայաստան ժամանած SEPR-ի մասնագետի հետ։

Սարքավորումների առաջին առաքումն արդեն իրականացվել է Ֆրանսիայի կողմից: Երկրորդ խմբաքանակի առաքումն ընթացքի մեջ է: Ներկայումս աշխատանքներ են տարվում Հիմնադրամը ուսումնական ռեստորանը հրուշակագործության լաբորատորիայի վերափոխման ուղղությամբ՝ համագործակցելով ֆրանսիացի ճարտարապետ և խոհարարական լաբորատորիաների մասնագետի հետ ՍԵՊՌ-ի միջոցով:

Նախատեսվում է հրուշակագործության լաբորատորիայի բացումն իրականացնել 2022-2023 ուստարվա մեկնարկին:

Հաշվետու տարում վերոնշյալ մասնագիտության գծով գործունեությունը մեկնարկել է 6 ուսանողով, ովքեր ժամանակավորապես գործնական աշխատանքներն իրականացնում են խոհարարական լաբորատորիայում :

* **ՊԵՏԱԿԱՆ ԱՄՓՈՓԻՉ ԱՏԵՍՏԱՎՈՐՈՒՄ**

Հաշվետու ժամանակաշրջանում Հիմնադրամի շրջանավարտների թիվը հետևյալն է.

|  |  |  |
| --- | --- | --- |
| **Մասնագիտությունը** | **Ուսման տևողությունը** | **Շրջանավարտների թիվը** |
| Խոհարարական գործ | 1-3 տարի | 29 |
| Կարի արտադրության տեխնոլոգիա | 1-3 տարի | 18 |
| Վարսավիրական արվեստ և զարդային դիմահարդարում | 1 տարի | - |
| Ատամնատեխնիկական գործ | 2-3 տարի | 17 |
| **ԸՆԴԱՄԵՆԸ** | | **64** |

* **ՇԱՐՈՒՆԱԿԱԿԱՆ ԿՐԹՈՒԹՅՈՒՆ ՄԵԾԱՀԱՍԱԿՆԵՐԻ ՀԱՄԱՐ՝ ՄԱՍՆԱԳԻՏԱԿԱՆ ԿՐԹՈՒԹՅԱՆ ՈԼՈՐՏՈՒՄ ՆՈՐ ՀՄՏՈՒԹՅՈՒՆՆԵՐ ԵՎ ԿԱՐՈՂՈՒԹՅՈՒՆՆԵՐ ՁԵՌՔ ԲԵՐԵԼՈՒ ՆՊԱՏԱԿՈՎ**

1. **Կարճաժամկետ դասընթաց ՔՈԱՖ (Հայաստանի մանուկներ) հիմնադրամի հետ համագործակցությամբ**

Հաշվետու տարում Հիմնադրամը, համագործակցելով ՔՈԱՖ հիմնադրամի հետ, իրականացրել է վարսահարդարման և մատնահարդարման հմտությունների և կարողությունների դասընթաց Լոռու մարզում՝ ապահովելով իր հասանելիությունը նաև մարզերում:

16 շահառու անցել է վարսահարդարման դասընթաց, ևս 8 շահառու մասնակցել է մատնահարդարման դասընթացին: Ընդհանուր թվով Լոռու մարզի 24 շահառու կարողացել է ստանալ որակյալ ուսուցում մարզում:

Դասընթացի ավարտին ծրագրի մասնակիցներին շնորհվել են վկայականներ:

Այս դասընթացի շնորհիվ Դեբեդ գյուղում, որը շուտով դառնալու է սմարթ ավան, բացվել է գեղեցկության սրահ, որտեղ ծրագրի շահառուները աշխատանքի իրական հնարավորություն են ունենալու:

**2. Կարճաժամկետ դասընթաց զինհաշմանդամների համար**

2022 թվականի ապրիլի 1-ից մեկնարկել է նոր ծրագիր 44-օրյա պատերազմի ընթացքում վիրավորում ստացած զինվորների և/կամ նրանց ընտանիքի անդամների համար: Ծրագիրն իրականացվում է «Զինվորի տուն» վերականգնողական կենտրոնի և Ֆրանսիայի «**Օվերն-Ռոն-Ալպի Ֆրանս-հայկական ասոցիացիա»-ի հետ համագործակցությամբ:**

Ծրագրի շնորհիվ հաշվետու ժամանակահատվածում 10 շահառու արդեն իսկ անցնում է դասընթաց Հիմնադրամում դասավանդվող մասնագիտություների գծով: Ծրագիրը լինելու է շարունակական և ներառելու է ավելի մեծ թվով շահառուներ:

* **ՀԱՋՈՂՈՒԹՅԱՆ ՊԱՏՄՈՒԹՅՈՒՆՆԵՐ**
* 2021 թվականի դեկտեմբերի 14-ին ՀՀ նախագահական նստավայրում տեղի ունեցավ «Լավագույն աշկերտ 2021» մրցանակաբաշխությունը, որի ընթացքում Հիմնադրամի Խոհարարական գործ մասնագիտության ներկայացուցիչ Հրակ Գուզուլեանը «Խոհարար» անվանակարգում արժանացավ «Լավագույն աշկերտ 2021» մրցանակին (***Տե´ս «ՖՀՄՈՒԿՅԱՆ ԱԿՆԱՐԿՆԵՐ» թիվ 16 համարը***):
* «Հայաստանի հմտություններ» մրցույթում Հիմնադրամի Խոհարարական գործ մասնագիտության ներկայացուցիչ Գայանե Սիմոնյանը ստացավ առաջին մրցանակ և արժանացավ ոսկե մեդալի ՀՀ ԿԳՄՍ նախարարության կողմից: Գայանեն մասնակցելու է 2022 թվականին Շանհայում կայանալիք «Համաշխարհային հմտություններ» 46-րդ մրցույթին:
* Գայանե Սիմոնյանը մասնակցել է նաևհաշվետու տարվա հունվարին Հնդկաստանում կայացած երիտասարդ խոհարարների 8-րդ միջազգային մրցույթին՝ եզրափակչում արժանանալով «Լավագույն ափսե» պատվավոր մրցանակին (***Տե´ս «ՖՀՄՈՒԿՅԱՆ ԱԿՆԱՐԿՆԵՐ» թիվ 16, 17 համարները***):
* Ֆրանս-հայկական մասնագիտական ուսումնական կենտրոնի տնօրեն տիկին Գոհար Գրիգորյանին Ֆրանսիայի վարչապետի հրամանով Հայաստանում Ֆրանսիայի դեսպանատան միջոցով շնորհվեց «Ակադեմիական արմավենի» շքանշանի ասպետի կոչում՝ ֆրանսիական մշակույթի տարածման գործում մատուցված ծառայությունների համար:
* **ՀԻՄՆԱԴՐԱՄԸ 20 ՏԱՐԵԿԱՆ Է**

Տարվա գլխավոր իրադարձությունը Հիմնադրամի 20-ամյակին նվիրված միջոցառումն էր, որը բաղկացած էր 2 մասից.

1. Կոմիտասի անվան թանգարան-ինստիտուտում կայացած ցերեկույթ:

2. Պաշտոնական ընթրիք Հիմնադրամում:

Միջոցառումը համատեղել էր տեղական և միջազգային գործընկերներին՝ նշելու այդ մեծ իրադարձությունը. շնորհակալագրերի և պարգևատրումների հանձնում, հուշագրերի ստորագրում և այլն  (***տե´ս «ՖՀՄՈՒԿՅԱՆ ԱԿՆԱՐԿՆԵՐ» թիվ 16 համարը***):

**Կազմեց՝ Գ.ԳՐԻԳՈՐՅԱՆԸ**

**ՖՀՄՈՒԿ տնօրեն**

**15 ապրիլի, 2022**